Neytendastofa vill vekja athygli á fréttatilkynningu frá Framkvæmdastjórn Evrópusambandsins um samkomulag sem hefur verið gert við Airbnb . Í tilkynningu kemur fram að gert hafi verið samkomulag við Airbnb um að farið verði að kröfum Framkvæmdarstjórnarinnar og neytendayfirvalda í Evrópu um að bæta upplýsingar um verð á vefsíðu sinni . Helstu breytingarnar eru eftirfarandi : • Þegar leitað er að gistingu á vefsíðu Airbnb með ákveðnum dagsetningum þá sjá neytendur heildarverð í leitarniðurstöðu . Það munu því ekki bætast við óvænt viðbótargjöld á síðari stigum kaupferlisins . • Airbnb gerir skýran greinarmun á því hvort gisting sé sett á markað af einstaklingi eða aðila sem hefur atvinnu af því að leigja húsnæði . • Airbnb setur fram hlekk þar sem vísað er til vettvangs fyrir úrlausn deilumála neytenda með rafrænni málsmeðferð á netinu ásamt öllum nauðsynlegum upplýsingum um úrlausn deilumála . Airbnb hefur einnig breytt skilmálum sínum varðandi eftirfarandi : • Fram kemur að neytendur geta sótt mál á hendur Airbnb fyrir dómstólum í heimalandi sínu . • Fram kemur að neytendur hafa rétt til að lögsækja leigusala vegna hvers konar tjóns . • Skuldbundið sig að breyta ekki einhliða skilmálum sínum án þess að gera neytendum grein fyrir því fyrirfram og án þess að gefa þeim möguleika á að rifta samning . Lesa má fréttatilkynninguna í heild sinni hér :